				|

		52013PC0881

			Propunere de REGULAMENT AL CONSILIULUI de modificare a Regulamentului (CE) nr. 617/2007 al Consiliului din 14 mai 2007 privind punerea în aplicare a celui de-al zecelea Fond european de dezvoltare în cadrul Acordului de parteneriat ACP-CE, în vederea punerii în aplicare a facilității de tranziție /* COM/2013/0881 final - 2013/0429 (NLE) */

			   	EXPUNERE DE MOTIVE
Acordul intern de instituire a celui de al
unsprezecelea Fond european de dezvoltare (al 11-lea FED) a fost semnat de
către statele membre, reunite în cadrul Consiliului, în luna iunie 2013.
Acest acord intern va intra în vigoare numai după ce va fi ratificat de
către toate statele membre. Acest proces, cel mai probabil, nu va fi
finalizat înainte de luna ianuarie 2014.
Comisia propune adoptarea unor măsuri
tranzitorii („facilitatea de tranziție”) destinate să asigure
disponibilitatea fondurilor pentru cooperarea cu țările din Africa,
zona Caraibilor și Pacific și cu țările și teritoriile
de peste mări, precum și pentru cheltuielile de sprijin, între
ianuarie 2014 și data intrării în vigoare a Acordului intern de
instituire a celui de al 11-lea FED. Această facilitate va fi finanțată
din soldurile și fondurile dezangajate provenite din cel de al 10-lea FED și
din FED-uri anterioare. Fondurile angajate în cadrul acestei facilități
de tranziție trebuie să fie justificate în cadrul celui de
al 11-lea FED.
De asemenea, Comisia a adoptat o propunere de
regulament de stabilire a unor norme de punere în aplicare pentru cel de al
11-lea FED, care integrează noile orientări ale politicii UE în
domeniul dezvoltării, în special cele stabilite în comunicarea „Creșterea
impactului politicii UE în domeniul dezvoltării: o agendă a
schimbării”[1],
și ale ultimelor modificări ale Acordului de la Cotonou. Prezentul
regulament nu poate fi adoptat de Consiliu înainte de intrarea în vigoare a
acordului intern privind cel de al 11-lea FED sau înainte de adoptarea de
către Consiliu a unei decizii care să permită aplicarea
provizorie a unora dintre dispozițiile sale. Având în vedere ultimele
discuții din cadrul Consiliului, nu se preconizează că aceste
procese vor fi finalizate înainte de luna ianuarie 2014.
Este necesar ca acțiunile sprijinite în
cadrul facilității de tranziție să fie realizate cât mai
curând posibil, aplicându-se aceleași norme ca cele prevăzute pentru
al 11-lea FED. Prin urmare, Comisia propune ca Regulamentul Consiliului privind
punerea în aplicare a celui de al 10-lea FED să fie modificat în așa
fel încât normele de punere în aplicare ce vor fi valabile pentru cel de al
11-lea FED să fie valabile și pentru gestionarea operațională
și financiară a facilității de tranziție.
Negocierile referitoare la regulamentul de
punere în aplicare a celui de al 11-lea FED nu s-au încheiat încă în
cadrul Consiliului (și, prin urmare, normele de punere în aplicare a celui
de al 11-lea FED nu sunt încă fixate). Prin urmare, prezenta propunere va
include în anexa sa textul dispozițiilor pentru cel de al 11-lea FED
atunci când acestea vor fi fixate, imediat după încheierea negocierilor
menționate anterior. Astfel se va asigura unicitatea normelor de punere în
aplicare a celui de al 11-lea FED în perioada 2014 - 2020.
Prin urmare, Comisia sugerează adoptarea
de către Consiliu a regulamentului atașat, care urmează a fi
completat cu detalii de ordin tehnic în anexa sa, în conformitate cu paragraful
anterior.
2013/0429 (NLE)
Propunere de
REGULAMENT AL CONSILIULUI
de modificare a Regulamentului (CE) nr.
617/2007 al Consiliului din 14 mai 2007 privind punerea în aplicare a
celui de-al zecelea Fond european de dezvoltare în cadrul Acordului de
parteneriat ACP-CE, în vederea punerii în aplicare a facilității de
tranziție
CONSILIUL UNIUNII EUROPENE,
având în vedere Tratatul privind funcționarea
Uniunii Europene,
având în vedere Acordul de parteneriat dintre
membrii grupului statelor din Africa, zona Caraibilor și Pacific, pe de o
parte, și Comunitatea Europeană și statele membre ale acesteia,
pe de altă parte, semnat la Cotonou la 23 iunie 2000[2] (denumit în continuare
„Acordul de la Cotonou”),
având în vedere acordul intern dintre
reprezentanții guvernelor statelor membre, reuniți în cadrul
Consiliului, privind finanțarea ajutorului comunitar în baza cadrului
financiar multianual pentru perioada 2008 - 2013 în conformitate cu
Acordul de parteneriat ACP-CE și privind alocarea de asistență
financiară pentru țările și teritoriile de peste mări
cărora li se aplică dispozițiile părții a patra din
Tratatul CE[3]
(denumit în continuare „acordul intern”), în special articolul 10 alineatul
(1),
având în vedere propunerea Comisiei Europene,
având în vedere avizul Băncii Europene de
Investiții,
întrucât:
(1)       Decizia din [xx/xx/2013] a
Consiliului stabilește măsuri tranzitorii de gestionare a FED
(„facilitatea de tranziție”) destinate să asigure disponibilitatea
fondurilor pentru cooperarea cu țările din Africa, zona Caraibilor și
Pacific și cu țările și teritoriile de peste mări,
precum și pentru cheltuielile de sprijin, de la 1 ianuarie 2014 până
la data intrării în vigoare a celui de al 11-lea Fond european de
dezvoltare.
(2)       Este necesară
modificarea normelor de punere în aplicare a celui de al 10-lea FED pentru
gestionarea operațională și financiară a măsurilor de
tranziție („facilitatea de tranziție”) care finanțează
perioada de tranziție dintre cel de al 10-lea FED și cel de al 11-lea
FED până la intrarea în vigoare a acordului intern privind cel de al
11-lea FED și a normelor sale de punere în aplicare, în conformitate cu
acestea din urmă.
(3)       Organizarea și funcționarea
Serviciului European de Acțiune Externă sunt prezentate în Decizia
2010/427/UE a Consiliului,
ADOPTĂ PREZENTUL REGULAMENT:
Articolul 1
În scopul punerii în aplicare a facilității
de tranziție, dispozițiile Regulamentului (CE) nr. 617/2007 al
Consiliului se înlocuiesc cu cele stabilite în anexa la prezentul regulament.
Articolul 2
Aplicarea prezentului regulament este în
conformitate cu Decizia 2010/427/UE a Consiliului privind organizarea și
funcționarea Serviciului European de Acțiune Externă.
Articolul 3
Prezentul regulament intră în vigoare în
a treia zi de la data publicării în Jurnalul Oficial al Uniunii
Europene.
Acesta se aplică de la data intrării
sale în vigoare, până la intrarea în vigoare a Regulamentului de punere în
aplicare a celui de al 11-lea FED.
Adoptat la Bruxelles,
                                                                       Pentru
Consiliu
                                                                       Președintele
[1]               COM(2011) 637.
[2]               JO L 317, 15.12.2000, p. 3. Acordul astfel cum a fost
modificat prin acordul semnat la Luxemburg la 25 iunie 2005 (JO L 287,
28.10.2005, p. 4) și prin acordul semnat la Ouagadougou la 22 iunie 2010
(JO L 287, 4.11.2010, p. 3).
[3]               JO L 247, 9.9.2006, p. 32.


				|

		52014PC0547

			Propunere de REGULAMENT AL CONSILIULUI privind alocarea posibilităților de pescuit în conformitate cu Protocolul de punere în aplicare a Acordului de parteneriat în domeniul pescuitului durabil încheiat între Uniunea Europeană și Republica Senegal /* COM/2014/0547 final - 2014/0253 (NLE) */

			   	EXPUNERE DE MOTIVE
1.           CONTEXTUL PROPUNERII
Consiliul a autorizat Comisia Europeană
să negocieze, în numele Uniunii Europene, reînnoirea Acordului între
guvernul Republicii Senegal și Comunitatea Economică Europeană
privind pescuitul în largul coastei senegaleze, intrat în vigoare la 1 iunie
1981, și un protocol care stabilește posibilitățile de
pescuit și contribuția financiară. După încheierea
respectivelor negocieri, la 25 aprilie 2014, negociatorii au parafat un proiect
de acord nou și de protocol. Noul acord abrogă și înlocuiește
acordul existent; noul acord acoperă o perioadă de cinci ani de la
intrarea sa în vigoare și poate fi reînnoit prin prelungire tacită.
Noul protocol acoperă o perioadă de cinci ani de la data
aplicării provizorii, stabilită la articolul 12, și anume data
semnării de către părți.
Principalul obiectiv al noului acord este de a
oferi un cadru actualizat, adică un cadru care să țină cont
de prioritățile politicii comune în domeniul pescuitului revizuite și
de dimensiunea sa externă, în vederea unui parteneriat strategic în
domeniul pescuitului între Uniunea Europeană și Republica Senegal.
Obiectivul protocolului este să ofere
posibilități de pescuit pentru navele Uniunii Europene în apele
senegaleze, ținând cont de evaluările științifice
disponibile, în special ale Comitetului pentru pescuit în zona
central-estică a Atlanticului (CECAF) și în conformitate cu cele mai
bune avize științifice și cu recomandările Comisiei Internaționale
pentru Conservarea Tonului din Oceanul Atlantic (ICCAT), în limitele
surplusului disponibil. Comisia s-a bazat, printre altele, pe rezultatele unei
evaluări prospective a oportunității de încheiere a unui nou
acord și a unui protocol, realizată de experți externi. În
egală măsură, se urmărește obiectivul de a redinamiza
cooperarea dintre Uniunea Europeană și Republica Senegal pentru a
favoriza o politică durabilă în domeniul pescuitului și o
exploatare responsabilă a resurselor piscicole din zonele de pescuit ale
Senegalului, în interesul ambelor părți.
Protocolul prevede posibilități de
pescuit în următoarele categorii:
-           28 nave de pescuit ton cu
plasă-pungă;
-           8 de nave de pescuit cu
platformă și paragate;
-           2 traulere (pentru merluciu
senegalez, specie demersală de adâncime).
Ar trebui definită metoda de alocare a
acestor posibilități de pescuit între statele membre. Pe această
bază, Comisia propune Consiliului adoptarea prezentului regulament.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Părțile interesate au fost consultate
în cadrul evaluării prospective a oportunității unui acord de
parteneriat în sectorul pescuitului între Uniunea Europeană și
Republica Senegal. Cu prilejul reuniunilor tehnice au fost consultați și
experți din statele membre. Aceste consultări au concluzionat că
reînnoirea acordului de pescuit și încheierea unui protocol de pescuit cu
Republica Senegal ar fi benefică.
3.           ELEMENTELE JURIDICE ALE
PROPUNERII
Prezenta procedură este inițiată
în paralel cu procedurile privind decizia Consiliului de autorizare a
semnării și aplicării provizorii a acordului de parteneriat în
domeniul pescuitului durabil și a protocolului său de punere în
aplicare, precum și cu decizia Consiliului privind încheierea unui acord
de parteneriat în domeniul pescuitului durabil între Uniunea Europeană și
Republica Senegal și protocolul său de punere în aplicare.
4.           IMPLICAȚII BUGETARE
Contribuția financiară anuală
este de 1 808 000 euro pentru primul an, de 1 738 000 euro pentru al doilea, al
treilea și al patrulea an, și de 1 668 000 euro pentru al cincilea
an, având ca bază:
a) un tonaj de referință de 14 000
de tone pentru ton și un volum de capturi autorizate de 2 000 tone pentru
merluciu senegalez, sumele aferente accesului ridicându-se la 1 058 000 euro în
primul an, 988 000 euro în al doilea, al treilea și al patrulea an, și
918 000 euro în al cincilea an, și
b) un sprijin de dezvoltare a politicii
sectoriale în domeniul pescuitului a Republicii Senegal în valoare de 750 000
euro pe an. Acest sprijin corespunde obiectivelor politicii naționale în
domeniul pescuitului, în special nevoilor Republicii Senegal în ceea ce privește
susținerea cercetării științifice, a supravegherii și
a combaterii pescuitului ilegal, precum și a pescuitului artizanal,
inclusiv reabilitarea ecosistemelor degradate care să permită
redresarea stocurilor de puiet.
2014/0253 (NLE)
Propunere de
REGULAMENT AL CONSILIULUI
privind alocarea posibilităților de
pescuit în conformitate cu Protocolul de punere în aplicare a Acordului de
parteneriat în domeniul pescuitului durabil încheiat între Uniunea
Europeană și Republica Senegal
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 43 alineatul (3),
având în vedere propunerea Comisiei Europene,
întrucât:
(1)       La 25 aprilie 2014, Uniunea
Europeană și Republica Senegal au parafat un acord de parteneriat în
domeniul pescuitului durabil (denumit în continuare „acordul de parteneriat”) și
un protocol de punere în aplicare a acordului de parteneriat, care acordă
navelor Uniunii Europene posibilități de pescuit în apele în care
Republica Senegal deține suveranitatea sau jurisdicția în domeniul
pescuitului.
(2)       Consiliul a adoptat la […]
Decizia 2014/…/UE[1]
privind semnarea și aplicarea provizorie a acordului de parteneriat și
a protocolului său de punere în aplicare.
(3)       Este necesar să se
definească metoda de alocare a posibilităților de pescuit între
statele membre atât pentru perioada de aplicare provizorie, cât și pentru
toată durata protocolului.
(4)       Pentru a garanta că
posibilitățile de pescuit puse la dispoziția Uniunii Europene în
conformitate cu protocolul sunt utilizate pe deplin, este necesar să i se
acorde Comisiei competența de a realoca temporar posibilitățile
de pescuit neutilizate de un stat membru unui alt stat membru.
ADOPTĂ PREZENTUL REGULAMENT:
Articolul 1
(1)
Posibilitățile de pescuit prevăzute
în protocolul de punere în aplicare a acordului de parteneriat în domeniul
pescuitului durabil între Uniunea Europeană și Republica Senegal
(denumit în continuare „protocolul”) se repartizează între statele membre
după cum urmează:
(a)
nave de pescuit ton cu plasă-pungă:
 Spania ||                   16   nave
 Franța ||                   12   nave
(b)
nave de pescuit cu platformă și paragate:

 Spania ||                     7   nave
 Franța ||                     1   navă
(c)
traulere:
 Spania ||                     2   nave
(2)
Termenul în care statele membre trebuie să
confirme că nu utilizează pe deplin posibilitățile de
pescuit care le-au fost alocate în temeiul acordului, așa cum este
prevăzut la articolul 10 alineatul (1) din Regulamentul (CE) nr.
1006/2008, este stabilit la zece zile lucrătoare de la data la care
Comisia informează statele membre că posibilitățile de
pescuit nu au fost epuizate.
Articolul 2
Prezentul regulament intră în vigoare în
a treia zi de la data publicării în Jurnalul Oficial al Uniunii
Europene.
Regulamentul se aplică de la data
semnării protocolului.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               JO L , , p. .